Clitumnus

Clitumnus (Italiane: Clitunno) est parvum flumen Italiae cuius totum cursum (60 km) Umbria regio continet.

Iam antiqui naturam et amoenitatem fontis fluminisque ipsius et regionis laetissima pascua praebentis perscripserunt. E. g. Iuvenalis in saturisIuvenalis, Satura 12,13 suis de tauro pingui his in pascuis nutrito scripsit. Saepicule color albus vel candidus pellium boum e fluctibus Clitumni bibentium praedicatur, ut Vergilius in laudibus suis ItaliaeVergilius, Georgica 2,146 de albis gregibus scribens itemque ServiusServius ad hunc locum 2,145  testantur. De Clitumno abluente niveos unda boves etiam apud PropertiumPropertius, carmen 2,19,25 legimus. Similiter et Silius Italicus in Punicis<ref>Silius Italicus, Punica (Silius Italicus) 4,545 s.</ref> suis Clitumnum affert patulis in arvis candentes gelido perfundentem flumine tauros. In epistula quadamPlinius. Epistulae 8.8 Plinius Minor hanc regionem descripsit tamquam locum amoenum. 

Ita nec mirum est, si et poetae nostrae aetatis amoenitatem huius fluminis laudibus efferunt, ut e. g. Iosue Carducci anno 1876 in praeclaro carmine Alle Fonti del Clitumno, in quo legitur: "Salve, Umbria verde, e tu del puro fonte nume Clitumno!" (Italiane "Salve, Umbria viridis, et tu, puri fontis numen, Clitumne!")

 Umbria,
 Provincia Perusina,
 Pissinianum (Italiane: Pissignano''),
 Tinia.
 Hispellum

 Nexus externus 

 Notae 

Categoria:Flumina Umbriae
Categoria:Tributarii Tiberis